kardosdrur/scandi-wiki huggingface dataset:
Saniona

Saniona (tidligere Aniona) er en dansk-svensk lægemiddelvirksomhed, som beskæftiger sig med forskning og udvikling af nye lægemidler til behandling af metaboliske sygdomme, sygdomme i centralnervesystemet, autoimmune sygdomme samt til behandling af smerte. Virksomheden har hovedsæde i Boston og forskningsafdeling i Glostrup.

Historie 
Saniona blev grundlagt i Ballerup i år 2011 som et spin-off fra NeuroSearch. Virksomhedens forskning er fokuseret på sjældne sygdomme indenfor ionkanalområdet. Saniona samarbejder med flere internationale partnere, herunder Boehringer Ingelheim GmbH, Cadent Therapeutics, Productos Medix, Proximagen Ltd., The Michael J. Fox Foundation for Parkinson’s Research og The Treatment Research Center (TRC), University of Pennsylvania. I 2014 indgik virksomheden en større aftale med Pfizer, og samtidig skiftet virksomheden navn til Saniona.

Saniona blev oprindeligt noteret på Spotlight Stock Market (AktieTorget) i 2014, herefter fulgte en børsnotering på NASDAQ Stockholm First North (maj 2016). I juni 2017 blev Saniona noteret på NASDAQ Stockholm (main market). Aktien forhandles under navnet SANION.

I 2020 indtrådte den nuværende direktør og CEO, Rami Levin. Saniona hovedsæde blev derefter flyttet fra Ballerup til Boston. Forskningsafdelingen flyttede til Glostrup. I august 2020 lykkedes det Saniona at rejse ca. 410 millioner kroner (65 millioner USD) til forskning og udvikling. I december 2020 blev det meldt ud at Saniona overvejer en dobbeltnotering i USA .

Referencer

Eksterne henvisninger 
 
 

Lægemiddelvirksomheder fra USA
Etableret i 2011
Bioteknologivirksomheder fra USA
Oceanbundsspredning

Oceanbundsspredning er en proces der sker ved de midt-oceaniske rygge hvor ny oceanisk bund formes gennem vulkansk aktivitet og dernæst gradvist flytter væk fra ryggen. 

En profiltegning af Atlanterhavets bund, ud fra dybdeangivelserne på et kort, vil vise at oceanryggen hæver sig 2000-3000 meter op over det øvrige havbundsniveau. 

Fokuserer man på området omkring oceanryggen, viser det sig at der findes en midterdal som deler oceanryggen i to næsten symmetriske halvdele.

Midterdalen er ca. 600 meter dyb og 300 meter bred.

Oceanbunden på hver side af oceanryggen bevæger sig væk fra denne, det kaldes oceanbundsspredning. Spredningen skyldes at der under oceanryggene kommer materiale - magma - op fra dybere dele af jorden og det er med til at skubbe til oceanbundsspredningen.

Kilder 
Kilde: Alverdens Geografi
Atlanterhavet
Jacob Rees-Mogg

Jacob William Rees-Mogg (født 24. maj 1969) er en britisk politiker, der siden juli 2019 har været Leder af Underhuset og Lord President of the Council. Han er medlem af det britiske konservative parti og har siden valget i 2010 været medlem af Underhuset.

Rees-Mogg blev født i Hammersmith, London, og blev uddannet på Eton College. Han læste historie på Trinity College i Oxford og var formand for Oxford University Conservative Association. Han arbejdede i City of London for Lloyd George Management, før han etablerede sit eget firma, Somerset Capital Management.

Efter flere forgæves forsøg på at blive parlamentsmedlem blev han valgt for valgkredsen North East Somerset i 2010. Den romerskkatolske Rees-Mogg er blevet kaldt "det ærede parlamentsmedlem for det 18. århundrede" på grund af sin overklasseaccent og sine klassisk-konservative synspunkter. Han er kendt for sine humoristiske taler. Under Theresa Mays stigende upopularitet er Rees-Mogg blevet nævnt som mulig ny partiformand for de konservative.

Rees-Mogg er kendt som stærkt EU-skeptisk og opfordrede sit konservative parti til at indgå en politisk pagt med UK Independence Party.

Bibliografi 
 Freedom, Responsibility and the State: Curbing Over-Mighty Government (Politeia, 2012)

Referencer 

Medlemmer af Underhuset
Britiske konservative politikere
Bankierer fra Storbritannien
Lord Presidents of the Council
Kotlin

Kotlin er et programmeringssprog, som er udviklet af JetBrains. Kotlin er designet til at være en mere moderne form for Java. Kotlin er blevet et officielt programmeringssprog til Android
.

Noter 

Programmeringssprog
Ishøj Strand Station

Ishøj Strand Station (Arken) er en kommende letbanestation på Hovedstadens Letbane (Ring 3-letbanen) i Ishøj Kommune. Stationen kommer til at ligge langs den nordlige side af Ishøj Strandvej, omtrent hvor det nuværende busstoppested Strandparkstien for buslinje 300S er placeret. Den kommer til at bestå af to spor med hver sin perron. Stationen forventes at åbne sammen med letbanen i 2025.

På trods af navnet kommer stationen hverken til at ligge ved stranden eller kunstmuseet Arken. Det bliver dog muligt at gå de ca. 2 km dertil fra stationen ad Strandparkstien.

Referencer 

Stationer på Ring 3 Letbane
Bygninger, konstruktioner og anlæg i Ishøj Kommune
Strandhaven Station

Strandhaven Station er en kommende letbanestation på Hovedstadens Letbane (Ring 3-letbanen) i Vallensbæk Kommune. Den kommer til at ligge på Søndre Ringvej, nordfor hvor den udflettes fra Vallensbæk Strandvej. Nærmere betegnet kommer den til at ligge på den vestlige side af Søndre Ringvej, lige syd for krydset med Vejlegårdsvej ved linje 300Ss nuværende stoppested. I selve krydset kommer letbanen til at skrå over vejen, før den fortsætter videre mod nord på den østlige side af Søndre Ringvej. Stationen som sådan kommer til at bestå af to spor med hver sin perron og med afgang via fodgængerovergangen i krydset. Stationen forventes at åbne sammen med letbanen i 2025.

Øst for stationen ligger et større villakvarter, mens der vest for stationen ligger et område med etagebyggeri (Strandhaven), efter hvilket stationen er opkaldt.

Referencer 

Stationer på Ring 3 Letbane
Bygninger, konstruktioner og anlæg i Vallensbæk Kommune
Delta Park Station

Delta Park Station er en kommende letbanestation på Hovedstadens Letbane (Ring 3-letbanen) i Vallensbæk Kommune. Stationen kommer til at ligge på Søndre Ringvej ved erhvervsområdet Delta Park, lidt nord for krydset med Vallensbæk Torvevej.

I forbindelse med planlægningen at letbanen var det ikke lagt fast på forhånd, at der skulle anlægges en station her. Men det indgik i anlægsloven som mulighed, der kunne tilkøbes senere. Det udnyttede Vallensbæks kommunalbestyrelse i oktober 2017, da de gerne ville sikre gode forhold for virksomhederne i kommunen. Stationen forventes at åbne sammen med letbanen i 2025.

Vest for stationen ligger erhvervskvarteret Delta Park, som stationen er opkaldt efter, mens der øst for stationen ligger et rækkehuskvarter (ved Nøddebo Allé)

Referencer 

Stationer på Ring 3 Letbane
Bygninger, konstruktioner og anlæg i Vallensbæk Kommune
Brøndbyvester Station

Brøndbyvester Station er en kommende letbanestation på Hovedstadens Letbane (Ring 3-letbanen) i Brøndby Kommune. Stationen kommer til at ligger på Søndre Ringvej umiddelbart nord for krydset med Vallensbækvej og Seminarievej ved linje 300S' nuværende stoppested. Den kommer til at ligge på den vestlige side af vejen og kommer til at bestå af to spor med hver sin perron med adgang via fodgængerfeltet i krydset. Stationen forventes at åbne sammen med letbanen i 2025.

Vest for stationen ligger et større industrikvarter (Ragnasminde), mens der øst for stationen primært er parcelhusbebyggelse, grønne områder, samt en kirkegård.

Noter 

Stationer på Ring 3 Letbane
Bygninger, konstruktioner og anlæg i Brøndby Kommune
Kirkebjerg Station

Kirkebjerg Station er en kommende letbanestation på Hovedstadens Letbane (Ring 3-letbanen) i Brøndby Kommune. Stationen kommer til at ligge på Søndre Ringvej, umiddelbart nord for krydset med Park Allé. Stationen kommer til at ligge på den vestlige side af vejen og kommer til at bestå af to spor med en øperron imellem med adgang via fodgængerfeltet i krydset. Stationen forventes at åbne sammen med letbanen i 2025.

Umiddelbart øst for stationen ligger industrikvarteret Kirkebjerg, mens området vest for stationen er præget af parcelhuse. Brøndby Kommune har i lokalplanen lagt op til byudvikling af området nær stationen, bl.a. med 2000 nye boliger på mellem to og seks etager, samt en ny dagligvarebutik.

Referencer 

Stationer på Ring 3 Letbane
Bygninger, konstruktioner og anlæg i Brøndby Kommune
Glostrup Hospital Station

Glostrup Hospital Station (Rigshospitalet) er en kommende letbanestation på Hovedstadens Letbane (Ring 3-letbanen) i Glostrup Kommune. Stationen kommer til at ligge på den vestlige side af Nordre Ringvej ved Rigshospitalet Glostrup, omtrent ved linje 300S' hidtidige stoppested. Den kommer til at bestå af to spor med hver sin perron. Stationen forventes at åbne sammen med letbanen i 2025.

Rigshospitalet Glostrup ligger vest for stationen, mens et større villakvarter på den østlige side af ringvejen også vil få adgang til stationen.

Noter 

Stationer på Ring 3 Letbane
Stationer i Glostrup Kommune
Glostrup Nord Station

Glostrup Nord Station er en kommende letbanestation på Hovedstadens Letbane (Ring 3-letbanen) i Glostrup Kommune, dog så tæt på grænsen til Albertslund Kommune, at sidstnævnte kommune er medejer af stationsforpladsen. Stationen kommer til at ligge på Nordre Ringvej mellem Hvissinge og Hersted Industripark, omtrent halvvejs mellem de nuværende busstoppesteder ved Mellemtoftevej og Fabriksparken. Den kommer til at ligge på den vestlige side af vejen og kommer til at bestå af to spor med hver sin perron. Stationen forventes at åbne sammen med letbanen i 2025.

Navn 
Der var stor uenighed mellem byrådene i Glostrup og Albertslund om stationens navn. I Albertslund var det oprindelige forslag Hersted eller Hersted Industripark, mens det oprindelige forslag fra Glostrup var Hvissinge Station. Daværende borgmester i Glostrup, John Engelhardt (Venstre) foreslog som kompromis navnet Glostrup Nord, der fik flertal i begge kommunalbestyrelser; dog uden opbakning fra Dansk Folkeparti i Glostrup Byråd, der holdt fast i navnet Hvissinge.

Referencer 

Fremtidige bygninger
Stationer på Ring 3 Letbane
Stationer i Glostrup Kommune
Glostrup Ejby Station

Glostrup Ejby Station er en kommende letbanestation på Hovedstadens Letbane (Ring 3-letbanen) i Glostrup Kommune. Stationen kommer til at ligge på Nordre Ringvej ved krydset med Ejbydalsvej, omtrent halvvejs mellem de nuværende busstoppesteder ved Ejby Smedevej og Ejby Industrivej. Den kommer til at ligge på den østlige side af vejen lige nord for krydset og kommer til at bestå af to spor med hver sin perron. Hver perron bliver ca. 35 m lang og 2,45 m bred, hvortil kommer ramper i begge ender. Perronerne er hævet over terræn for at lette ind- og udstigning, mens ramperne gør det muligt for kørestole og barnevogne mv. at komme til og fra perronerne. En lysreguleret overgang i hver ende af stationen vil gøre det muligt for passagerne at krydse sporene i niveau.

Den ene perron på stationen etableredes som den første del af en letbanestation i 2020-2021. Den fungerer som en prototype, der gør det muligt at indhente erfaringer, før resten af de nye letbanestationer bygges. Valget af stedet skyldes blandt andet, at der er god plads omkring stationen, så man kan arbejde med den uden at forstyrre trafikken og omgivelserne. Desuden er den permanent, så det er muligt at se, hvordan den kommer til at fungere i forhold til stier og krydsning af sporene. I første omgang omfattede arbejdet med den bundsikring, afvanding, fundamenter til perronerne og forberedelse af installationer. Derefter kommer så halvtag, bænke, informationstavler, trafikværn mv. Testkørsler med letbanetog forventes at begynde i 2024. Letbanen som sådan forventes at åbne i 2025.

Navnet Glostrup Ejby skyldes, at der allerede findes en Ejby Station på Fyn, og derfor var man nødt til at finde et alternativt navn.

Noter 

Stationer på Ring 3 Letbane
Stationer i Glostrup Kommune
Rødovre Nord Station

Rødovre Nord Station er en kommende letbanestation på Hovedstadens Letbane (Ring 3-letbanen), beliggende på grænsen mellem Rødovre Kommune og Glostrup Kommune. Stationen kommer til at ligge på Nordre Ringvej, umiddelbart nord for broen for Ballerup Boulevard og omtrent halvvejs mellem de nuværende busstoppesteder Slotsherrensvej og Hanevadsbro. Den kommer til at ligge på den østlige side af vejen og kommer til at bestå af to spor med en øperron imellem. Stationen forventes at åbne sammen med letbanen i 2025.

Stationen kommer til at ligge ved letbanens kontrol- og vedligeholdelsescenter, der anlægges vest for Nordre Ringvej i området mellem Ballerup Boulevard og Harrestrup Å. Det første spadestik til kontrol- og vedligeholdelsescentret blev taget 19. juni 2019.

Referencer

Eksterne henvisninger 

Stationer på Ring 3 Letbane
Rødovre Kommune
Bygninger, konstruktioner og anlæg i Glostrup Kommune
Herlev Syd Station

Herlev Syd Station er en kommende letbanestation på Hovedstadens Letbane (Ring 3-letbanen) i Herlev Kommune. Stationen kommer til at ligge på Herlev Ringvej ved et T-kryds ind mod Lyskær, umiddelbart nord for grænsen til Rødovre Kommune. Den kommer til at ligge på midten af vejen og kommer til at bestå af to spor med hver sin perron med adgang via fodgængerfeltet i krydset. Stationen forventes at åbne sammen med letbanen i 2025.

Referencer 

Stationer på Ring 3 Letbane
Bygninger, konstruktioner og anlæg i Herlev Kommune
Herlev Bymidte Station

Herlev Bymidte Station er en kommende letbanestation på Hovedstadens Letbane (Ring 3-letbanen) i Herlev Kommune. Den kommer til at ligge på Herlev Ringvej umiddelbart nord for krydset med Herlev Hovedgade og i nærheden af indkøbscentret Herlev Bymidte. Den kommer til at ligge på midten af vejen og kommer til at bestå af to spor med hver sin perron med adgang via fodgængerfeltet i krydset. Stationen forventes at åbne sammen med letbanen i 2025.

Referencer 

Stationer på Ring 3 Letbane
Bygninger, konstruktioner og anlæg i Herlev Kommune
Herlev Hospital Station

Herlev Hospital Station er en kommende letbanestation på Hovedstadens Letbane i Herlev Kommune. Stationen kommer til at ligge på Herlev Ringvej umiddelbart syd for krydset med Tornerosevej og udfor Herlev Hospital. Den kommer til at ligge midt på vejen og kommer til at bestå af to spor med hver sin perron med adgang via fodgængerfeltet i krydset. Stationen forventes at åbne sammen med letbanen i 2025.

Referencer 

Stationer på Ring 3 Letbane
Bygninger, konstruktioner og anlæg i Herlev Kommune
Dynamovej Station

Dynamovej Station er en kommende letbanestation på Hovedstadens Letbane (Ring 3-letbanen) i Gladsaxe Kommune. Stationen kommer til at ligge på Gladsaxe Ringvej umiddelbart vest for krydset med Batterivej og Dynamovej ved linje 300S's nuværende stoppested. Den kommer til at ligge midt på vejen og kommer til at bestå af to spor med hver sin perron med adgang via fodgængerfeltet i krydset. Stationen forventes at åbne sammen med letbanen i 2025.

Stationsforplads 
På stationsforpladsen vil Gladsaxe Kommune efter planen etablere cykelstativer, skraldespand, siddemulighed og belysning, samt overdækning, pendlercykler og muligvis en servicestation.

Referencer 

Stationer på Ring 3 Letbane
Bygninger, konstruktioner og anlæg i Gladsaxe Kommune
Gladsaxe Trafikplads Station

Gladsaxe Trafikplads Station er en kommende letbanestation på Hovedstadens Letbane (Ring 3-letbanen) i Gladsaxe Kommune. Stationen kommer til at ligge på Gladsaxe Ringvej umiddelbart vest for krydset med Gladsaxe Møllevej og ud for Gladsaxe Trafikplads. Den kommer til at ligge midt på vejen og kommer til at bestå af to spor med hver sin perron med adgang via fodgængerfeltet i krydset. Stationen forventes at åbne sammen med letbanen i 2025.

Stationsforplads 
På stationsforpladsen vil Gladsaxe Kommune efter planen etablere cykelstativer, skraldespand, siddemulighed og belysning. Derudover påtænkes etableret overdækning, en "servicestation", pendlercykler, rejseinformation, toiletter, et kiss-and-ride-anlæg, "coffee-to-go" samt parkeringsplads til elcykler. Ydermere undersøges mulighed for grønt areal på trafikpladsen; bl.a. en "byskov" eller et gadekær.

Referencer 

Stationer på Ring 3 Letbane
Bygninger, konstruktioner og anlæg i Gladsaxe Kommune
Gladsaxevej Station

Gladsaxevej Station er en kommende letbanestation på Hovedstadens Letbane (Ring 3-letbanen) i Gladsaxe Kommune. Stationen kommer til at ligge på Gladsaxe Ringvej umiddelbart vest for krydset med Gladsaxevej ved linje 300S' nuværende stoppested. Den kommer til at ligge midt på vejen og kommer til at bestå af to spor med hver sin perron med adgang via fodgængerfeltet i krydset. Stationen forventes at åbne sammen med letbanen i 2025.

Stationsforplads 
På stationsforpladsen vil Gladsaxe Kommune efter planen etablere cykelstativer, skraldespand, siddemulighed og belysning.

Kilder/referencer

Stationer på Ring 3 Letbane
Sporveje i Danmark
Bygninger, konstruktioner og anlæg i Gladsaxe Kommune
Gladsaxe Rådhus Station

Gladsaxe Rådhus Station er en kommende letbanestation på Hovedstadens Letbane (Ring 3-letbanen) i Gladsaxe Kommune. Stationen kommer til at ligge på Buddingevej umiddelbart nord for Buddinge Torv. Den hidtidige rundkørsel på torvet bliver erstattet med et lyskryds, der samtidig bliver rykket en smule mod vest. Selve stationen kommer til at ligge midt på Buddingevej og kommer til at bestå af to spor med hver sin perron med adgang via fodgængerfeltet i det kommende lyskryds. Stationen forventes at åbne sammen med letbanen i 2025.

Stationsforplads 
På stationsforpladsen vil Gladsaxe Kommune efter planen etablere cykelstativer, skraldespand, siddemulighed og belysning. Derudover påtænkes etableret overdækning, en servicestation, bycykler, rejseinformation, toiletter, et kiss-and-ride-anlæg, "coffee-to-go", samt en parkeringsplads til elcykler.

Referencer 

Stationer på Ring 3 Letbane
Bygninger, konstruktioner og anlæg i Gladsaxe Kommune
Buddinge
Gammelmosevej Station

Gammelmosevej Station er en kommende letbanestation på Hovedstadens Letbane (Ring 3-letbanen) i Gladsaxe Kommune. Stationen kommer til at ligge på Buddingevej, umiddelbart syd for krydset med Gammelmosevej ved linje 300S' nuværende stoppested. Stationen kommer til at ligge midt på vejen og kommer til at bestå af to spor med hver sin perron med adgang via fodgængerfeltet i krydset. Stationen forventes at åbne sammen med letbanen i 2025.

Stationsforplads 
På stationsforpladsen vil Gladsaxe Kommune efter planen etablere cykelstativer, skraldespand, siddemulighed og belysning. Derudover påtænkes etableret overdækning, en servicestation samt parkeringsplads til elcykler.

Referencer 

Stationer på Ring 3 Letbane
Bygninger, konstruktioner og anlæg i Gladsaxe Kommune
Lyngby Centrum Station

Lyngby Centrum Station er en kommende letbanestation på Hovedstadens Letbane (Ring 3-letbanen) i Lyngby-Taarbæk Kommune. Stationen kommer til at ligge på Klampenborgvej ved linje 300S' nuværende stoppested ved Lyngby Storcenter. Den kommer til at ligge midt på vejen og kommer til at bestå af to spor med hver sin perron med adgang via et fodgængerfelt. Stationen forventes at åbne sammen med letbanen i 2025.

Referencer 

Stationer på Ring 3 Letbane
Bygninger, konstruktioner og anlæg i Lyngby-Taarbæk Kommune
Fortunbyen Station

Fortunbyen Station er en kommende letbanestation på Hovedstadens Letbane (Ring 3-letbanen) i Lyngby-Taarbæk Kommune. Stationen kommer til at ligge ved krydset mellem Klampenborgvej og Lundtoftegårdsvej. Vestfra kommer sporene på den nordlige side af Klampenborgvej for efter krydset at fortsætte på den vestlige side af Lundtoftegårdsvej. Til at begynde med var det meningen, at stationen skulle have ligget på tankstationen Circle K's grund på hjørnet, så tankstationen måtte eksproprieres. Boligselskabet AKB Lyngby fik dog overbevist Hovedstadens Letbane om, at sporene godt kunne lægges udenom tankstationen, der derved fik lov at overleve. Selve stationen forventes at åbne sammen med letbanen i 2025.

Som et kuriosum kan det nævnes, at letbanestationen kommer til at ligge ca. 100 m fra, hvor Fortunen Station skulle have ligget på den aldrig færdiggjorte S-bane Lundtoftebanen. Banen havde grundlag i en lov fra 1951 og skulle have gået fra Jægersborg til Nærum langs med den vestlige side af Helsingørmotorvejen. Der var periodevis anlægsarbejder på banen, blandt andet i 1954 med broen for Klampenborgvej, som stationen skulle have ligget syd for. Anlægsarbejdet gik dog i stå i 1964, og i 1976 blev banen endeligt opgivet.

Referencer 

Stationer på Ring 3 Letbane
Bygninger, konstruktioner og anlæg i Lyngby-Taarbæk Kommune
Akademivej Station

Akademivej Station (DTU) er en kommende letbanestation på Hovedstadens Letbane (Ring 3-letbanen) i Lyngby-Taarbæk Kommune. Stationen kommer til at ligge på Akademivej, umiddelbart øst for krydset med Niels Koppels Allé ved DTU Bygning 358. Den kommer til at ligge på den sydlige siden af vejen og kommer til at bestå af to spor med hver sin perron. Stationen forventes at åbne sammen med letbanen i 2025.

Referencer 

Stationer på Ring 3 Letbane
Bygninger, konstruktioner og anlæg i Lyngby-Taarbæk Kommune
Anker Engelunds Vej Station

Anker Engelunds Vej Station (DTU) er en kommende letbanestation på Hovedstadens Letbane (Ring 3-letbanen) i Lyngby-Taarbæk Kommune. Stationen kommer til at ligge på Anker Engelunds Vej, umiddelbart syd for krydset med Nils Koppels Allé ved DTU Bygning 101. Den kommer til at ligge midt på vejen og kommer til at bestå af to spor med hver sin perron med adgang via fodgængerfeltet i krydset. Stationen forventes at åbne sammen med letbanen i 2025.

Referencer 

Stationer på Ring 3 Letbane
Bygninger, konstruktioner og anlæg i Lyngby-Taarbæk Kommune
Rævehøjvej Station

Rævehøjvej Station er en kommende letbanestation på Hovedstadens Letbane (Ring 3-letbanen) i Lyngby-Taarbæk Kommune. Stationen kommer til at ligge ved den vestlige side af Helsingørmotorvejen, umiddelbart syd for broen for Rævehøjvej ved det nuværende busstoppested for linje 150S. Stationen kommer til at bestå af to spor med hver sin perron. Den forventes at åbne sammen med letbanen i 2025.

Som et kuriosum kan det nævnes, at letbanen her kommer til at følge tracéet for den aldrig færdiggjorte S-bane Lundtoftebanen. Banen havde grundlag i en lov fra 1951 og skulle have gået fra Jægersborg til Nærum langs med den vestlige side af Helsingørmotorvejen. Der var periodevis anlægsarbejder på banen, blandt andet i 1957 med broen for Rævehøjvej. Anlægsarbejdet gik dog i stå i 1964, og i 1976 blev banen endeligt opgivet.

Referencer 

Stationer på Ring 3 Letbane
Bygninger, konstruktioner og anlæg i Lyngby-Taarbæk Kommune
Lundtofte Station

Lundtofte Station er en kommende letbanestation på Hovedstadens Letbane (Ring 3-letbanen) i Lyngby-Taarbæk Kommune. Stationen bliver Ring 3-linjens nordlige endestation. Den kommer til at ligge mellem Lundtoftegårdsvej og Helsingørmotorvejen ved det sydvestlige hjørne af motorvejens afkørsel 15. Stationen kommer til at bestå af to spor med en perron imellem og med en adgangsvej fra krydset mellem Lundtoftegårdsvej og Lundtofteparken. Umiddelbart syd for stationen kommer der desuden til at ligge et sporkryds. Stationen forventes at åbne sammen med letbanen i 2025.

Stationen kommer til at ligge i umiddelbar nærhed af det almennyttige boligbyggeri, Lundtofteparken, og ligeledes i nærheden af etagebyggeriet Eremitageparken, der ligger på den anden side af Helsingørmotorvejen. For begge boligområder bliver adgangen til stationen et mærkbart løft; den nærmeste station har hidtil været Ravnholm Station på Nærumbanen, der ligger cirka 500 meter væk fra Lundtofteparken.

Som et kuriosum kan det nævnes, at letbanen her kommer til at følge tracéet for den aldrig færdiggjorte S-bane Lundtoftebanen. Banen havde grundlag i en lov fra 1951 og skulle have gået fra Jægersborg til Nærum langs med den vestlige side af Helsingørmotorvejen. Det var blandt andet planen, at der skulle have ligget en station ved Lundtoftevej, ca. 300 m nord for den kommende letbanestation. Der var periodevis anlægsarbejder på banen, blandt andet i 1955 med en bro ved Lundtofteparken. Anlægsarbejdet gik dog i stå i 1964, og i 1976 blev banen endeligt opgivet.

Referencer 

Stationer på Ring 3 Letbane
Bygninger, konstruktioner og anlæg i Lyngby-Taarbæk Kommune